JAUTĀJUMI UN ATBILDES

Jautājums
Lūdzam apliecināt, ka iepirkuma nolikuma 5.pielikumā “Produktu saraksts” no 1.līdz 5.rindai (produktam) jānorāda tikai informāciju par BL shēmas produktiem (informācija par NPKS produktiem nav jānorāda) un attiecīgi  no 6. līdz 10.rindai (produktam) jānorāda tikai informāciju par NPKS shēmas produktiem (informācija par BL produktiem nav jānorāda).

Atbilde:
Apliecinām, ka piena, kefīra un graudaugu produktu masām jābūt ražotām atbilstoši bioloģiskās lauksaimniecības (BL) metodēm (skat. iepirkuma nolikuma 5.pielikuma “Produktu saraksts” 1.-5.punktā minētos produktus). Savukārt gaļas un dārzeņu produktu masām jābūt ražotām atbilstoši nacionālās pārtikas kvalitātes shēmas prasībām (NPKS) (skat. iepirkuma nolikuma 5.pielikuma “Produktu saraksts” 6.-10.punktā minētos produktus).

Jautājums
Lūdzam skaidrot vai uz veikala darbību ir attiecināmi iepirkuma nolikuma 5.pielikumā “Produktu saraksts” iekļautie produktu apjomi.

Atbilde:
Zaļa publiskā iepirkuma prasības nav attiecināmas uz veikala darbību, bet gan tikai uz ēdināšanas pakalpojumu.

Jautājums
Atbilstoši iepirkuma nolikuma 4.14.2.punktam tikai attiecībā uz tiem ZPI prasībām atbilstošajiem produktiem, kuriem pretendents nav ražotājs vai audzētājs – pretendents piedāvājumam pievieno attiecībā uz produktiem, kuri atbilst minētajām prasībām, ar ražotājiem/ audzētājiem noslēgtu līgumu kopijas par sadarbību ar attiecīgo piegādātāju katra konkrētā pārtikas produktu piegādes līguma izpildē.

Lūdzam Pasūtītāju apliecināt, ka gadījumā, ja ZPI prasībām atbilstoša produkta piegādi veiks piegādātājs, tad atbilstoši konkursa nolikuma 4.14.2.punktam pretendents piedāvājumam var pievienot:
- līgumu kopiju par pretendenta sadarbību ar piegādātāju un 
- līguma kopiju par piegādātāja sadarbību ar ražotāju/audzētāju.

Atbilde:
Pretendentam jāpievieno ar ražotājiem/ audzētājiem noslēgtu līgumu kopijas par sadarbību katra konkrētā pārtikas produktu piegādes līguma izpildē. 
Ja pretendentam vēl nav uzsākta sadarbība ar attiecīgajiem ražotājiem/ audzētājiem, konkrētu pārtikas produktu piegādes izpildē – tas iesniedz ražotāja vai audzētājam apliecinājumu, ka gadījumā, ja pretendents tiks atzīts par uzvarētāju un ar to tiks noslēgts ēdināšanas pakalpojuma līgums.

